

ที่ มท ๐๘16.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 กุมภาพันธ์ 2567

เรื่อง ประชาสัมพันธ์ผลการประเมิน PISA 2022

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือสถาบันส่งเสริมการสอนวิทยาศาสตร์และเทคโนโลยี ที่ ศธ 5302.1/420

 ลงวันที่ 26 มกราคม 2567 จำนวน 1 ฉบับ

 ด้วยกรมส่งเสริมการปกครองท้องถิ่นได้รับแจ้งจากสถาบันส่งเสริมการสอนวิทยาศาสตร์และเทคโนโลยี (สสวท.) ว่า ได้ดำเนินงานโปรแกรมประเมินสมรรถนะนักเรียนมาตรฐานสากล หรือ PISA (Programme for International Student Assessment) ร่วมกับองค์การเพื่อความร่วมมือทางเศรษฐกิจ
และการพัฒนา หรือ OECD (Organisation for Economic Co-operation and Development) เพื่อประเมินคุณภาพของระบบการศึกษาในการเตรียมความพร้อมให้เยาวชนมีศักยภาพหรือความสามารถพื้นฐานที่จำเป็นต่อการดำรงชีวิตในโลกที่มีการเปลี่ยนแปลง โดยประเมินความสามารถในการใช้ความรู้และทักษะของนักเรียน
ที่มีอายุ 15 ปี ในด้านการอ่าน คณิตศาสตร์ และวิทยาศาสตร์ ซึ่งได้มีการเปิดเผยผลการประเมินของ PISA 2022
ไปแล้วนั้น และขณะนี้อยู่ระหว่างการเตรียมความพร้อมสำหรับการประเมินรอบถัดไปคือ PISA 2025 โดยจะมีการจัดสอบรอบทดลองใช้เครื่องมือในเดือนสิงหาคม 2567

 กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการเตรียมความพร้อมในการประเมิน PISA 2025 จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาประชาสัมพันธ์ให้สถานศึกษา
ในสังกัดทุกแห่งทราบผลการประเมิน PISA 2022 และนำผลการประเมิน PISA 2022 ไปวางแผนเตรียมความพร้อมในการประเมิน PISA 2025 รายละเอียดปรากฏตาม QR Code ท้ายหนังสือนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น QR Code

รอง อสถ...............................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร 0-2241-9022-3 ต่อ 218

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวมารียะห์ ดามาลี โทร 063-584-7236 https://citly.me/isE6N